kardosdrur/scandi-wiki huggingface dataset:
Welcome to Durham, USA

Welcome to Durham, USA () er en dokumentarfilm om bandevold i Durham, North Carolina.

Dokumentaren viser, hvordan bandevold ikke kun er et problem i de storbyerne, men også de mindre byer. Den viser også, hvordan rivaliseringen mellem Crips og Bloods har bredt sig til storbyerne. Welcome to Durham, USA vandt prisen, for bedste dokumentarfilm under New York International Film Festival. Filmens soundtrack inkluderer singlen "Welcome 2 Durham" af Shawn Thompson featuring Big Daddy Kane og Little Brother, produceret af Grammy Award-vinderen 9th Wonder.

Eksterne Henvisninger 

Film fra 2007
Dokumentarfilm fra USA
Tåber på eventyr

Tåber på Eventyr er et dansk tv-programserie der sendes på TV2 Zulu fra 2012.

De medvirkende er Karsten Green og Jøden. Det er et reality/dokumentar-program der skildrer forskellige overgangsritualer og mandomsprøver rundt i verden.

Eksterne kilder og henvisninger
 Programmets webside 
Tv-programmer fra TV 2 Zulu
Danske tv-serier fra 2010'erne
Humorprogrammer fra Danmark
Maltas håndboldlandshold (herrer)

Maltas håndboldlandshold for mænd er det mandlige landshold i håndbold for Malta. Det repræsenterer landet i internationale håndboldturneringer. De reguleres af Maltas håndboldforbund. Landsholdets, spillere bliver udvalgt fra landets fire håndboldhold.

Eksterne henvisninger og kilder 
 Maltas håndboldforbund 
 Malta's håndboldforbund på ЕHF's hjemmeside 
 Profil på National Handball Teams.com 

Landshold (herrer)
Herrehåndboldlandshold
Elklub

En elklub er en indkøbsforening for elkunder.

Elklubber har været brugt i mange år i Sverige og findes også i Danmark. 
Det er normalt gratis at blive medlem af en elklub, da klubben typisk får en kommission fra det bedst bydende el-selskab, til dækning af administrationsomkostninger, medlemsservice m.v. 

I Sverige hedder den mest kendte elklub Kundkraft.se . 180.000 svenskere benytter sig af en elklub.. I Danmark blev de første elklubber startet i 2011. På tilsvarende vis skaffer de danske el-klubber også besparelser på op til 36 % på den rene elpris (ekskl. elafgifter og el-transport) til deres medlemmer.

Forbrugerrådet  har som en kampagne forsøgt at sætte fokus på muligheden med at købe el sammen, det skete med initiativet som TÆNK Strøm for forløb i perioden 3. maj til 6. juni 2012 . Målet med TÆNK Strøm var, som i de eksisterende elklubber, at skaffe elkunderne de bedst mulige elpriser. Initiativet fra Forbrugerrådet har dog været kritiseret     blandt andet fordi det kan diskuteres om Forbrugerrådet kan kalde sig uvildige når de samtidig er involveret i el-markedet.

Eksterne kilder og henvisninger 

Forbrugerorganisationer
Niels Thygesen

Niels Christoffer Thygesen (født 13. december 1934) er en dansk professor emeritus i økonomi ved Økonomisk Institut på Københavns Universitet. Han nævnes somme tider som den internationalt set kendteste danske økonom og som "euroens far".

Baggrund og karriere 

Han er født på Frederiksberg som søn af Jacob Christoffer Thygesen (direktør for A/S De danske Spritfabrikker) og Rigmor, født Truelsen. Han blev cand.polit. i 1960 og Master of Public Administration fra Harvard University året efter. 1961-64 var han ansat i Økonomiministeriet og blev derefter lektor (1964-69) ved Københavns Universitet, i 1971 dr.polit. og fra 1971 til 2004 professor sammesteds. I mellemtiden var han 1969-71 økonomisk rådgiver for Malaysia.
 
Som underviser har hans studerende bl.a. talt tidligere nationalbankdirektør Bodil Nyboe Andersen og tidligere overvismand Peter Birch Sørensen.

Fra 1958 til 1993 var han gift med departementschef i Undervisningsministeriet Inge Thygesen. Siden 1993 har Niels Thygesen været gift med Irene Thygesen.

Thygesen og ØMU'en 

Allerede i 1975 udgav han sammen med fem andre økonomer "Allehelgensdag-manifestet", som skitserede rammerne for en fælles, europæisk valuta, som de kaldte "Europa". Tanken var dog, at det skulle være en parallel møntfod, som europæerne frit skulle kunne bruge. Fra 1988 til 1989 var Niels Thygesen det eneste akademiske medlem af Delors-komiteen, som rådgav Jacques Delors om ØMU'en, hvormed han fik stor indflydelse på møntunionens udformning. Han blev derfor også skuffet, da danskerne stemte nej til projektet i 1992 og 2000.

Andre aktiviteter 

Han var formand for Nationaløkonomisk Forening 1974-79 og blev æresmedlem i foreningen fra 2005.

I 1979 stillede Thygesen op til Europaparlaments-valget for partiet Venstre.

Thygesen var medlem af Den Den Trilaterale Kommission fra 1979 og af kommissionens eksekutivkomite i 1981-2004.

Han har haft talrige bestyrelsesposter i danske og udenlandske virksomheder. Således var han medlem af bestyrelsen for A.P. Møller-Mærsk 1979-95, næstformand for bestyrelsen for Novo-fonden 1982-92 og bestyrelsesformand for 3M Denmark 1986-94.

En kort overgang i 1984-85 var han medlem af formandskabet for Det Økonomiske Råd (også kendt som "de økonomiske vismænd"), men måtte træde tilbage, da der blev stillet spørgsmålstegn ved hans uafhængighed som følge af hans virke som bestyrelsesmedlem i det danske erhvervsliv.

I 1990 blev han udnævnt til ridder af 1. grad af Dannebrogordenen.

Kilder

Eksterne henvisninger 
 Hjemmeside for Niels Thygesen som professor emeritus på Økonomisk Institut, Københavns Universitet

Riddere af 1. grad af Dannebrog
Danskere i 1900-tallet
Danskere i 2000-tallet
Personer i Kraks Blå Bog
Faglitterære forfattere fra Danmark
Politikere fra Venstre
Dansksprogede forfattere fra Danmark
Foreningsformænd fra Danmark
Økonomiske vismænd fra Danmark
Professorer fra Københavns Universitet
Oscar Dalby

Oscar Herman Dalby (født 8. juni 1893, død 21. marts 1945) var en dansk brandmand.

Oscar Herman Dalby var ansat som reservebrandmester på Frederiksbergs Brandvæsen og blev sammen med kollegaen Svend Hansen dræbt under redningsarbejdet på Den Franske Skole på Frederiksberg Allé 74 efter det mislykkede engelske Shellhusbombardement den 21. marts 1945. De var gået ind i bygningen men den styrtede sammen og dræbte dem og de 86 børn og 18 voksne som de havde forsøgt at redde.

Eksterne henvisninger 
 * Selskabet for Københavns Historie – kap. 4, 4. del – 749 via web.archive.org
 FamilySearch: Oscar Herman Dalby

Danskere i 1900-tallet
Brandfolk fra Danmark
Andreas Axelsson

Jens Morgan Andreas Axelsson, født 12. december 1970, er en svensk kriminel, som siden 18. januar 2000 afsoner livsvarigt fængsel i Anstalten Hall for Mordene i Malexander den 28. maj 1999.

Biografi 
Axelsson blev født i Eskilstuna, men voksede op i Torsås, Småland. Senere flyttede han til Nybro og arbejdede hos Arbetarnas bildningsförbund og som computerlærer. Han arbejdede også som redaktør hos Smålands SA. Han var desuden medlem af Nationalsocialistisk front. Han var også karateudøver.

I fængselet 
I 2002 giftede Axelsson sig med sin veninde i fængselet. De blev skilt i 2004 og har en søn. I marts 2005 fik veninden 2 ½ års fængsel for brandstiftelse og drabsforsøg på sønnen.

Referencer 

Personer fra Eskilstuna
Livstidsdømte fra Sverige
Nazister
Islands Nationaldag

Islands Nationaldag () fejres d. 17. juni hvert år, efter at Island løsrev sig fra personalunionen med Kongeriget Danmark i 1944. 

I 1944 var Danmark besat af Nazi-Tyskland, mens De Allierede havde udsendt tropper til Island. Da Islands unionsaftale med Danmark udløb i 1943, kunne man ikke indgå nye unionsaftaler på grund af Danmarks besættelse, hvilket Island benyttede til at erklære sig selvstændig republik i 1944. 

Datoen d. 17. juni valgtes, fordi den islandske selvstændighedsforkæmper Jón Sigurðsson blev født på denne dag.

Baggrund 

Republikkens dannelse var baseret på en klausul i Unionsloven af 1918 med Danmark, som muliggjorde en revision i 1943 samt resultaterne af 1944-folkeafstemningen.

Tyskers besættelse af Danmark under 2. verdenskrig betød, at revisionen ikke kunne finde sted, og derfor krævede nogle islandske politikere, at islændingene skulle vente til efter krigen. De britiske og amerikanske regeringer, der besatte Island på daværende tidspunkt, forsinkede også erklæringen ved at anmode det islandske parlament om at vente til efter 1943. Skønt skuffet over resultatet af folkeafstemningen sendte kong Christian X et brev den 17. juni 1944, hvori han lykønskede islændinge med beslutningen om at danne en republik.

Afskaffelsen af monarkiet resulterede i lille ændring i den islandske forfatning: "Kongen" var blot erstattet af "Præsidenten". Men islænderne i Island fejrede slutningen af den lange kamp for total uafhængighed og hyldede Jón Sigurðsson for sin tidlige uafhængighedsbevægelse og Sveinn Björnsson, som blev Islands første præsident.

Markering 

I dag fejrer islænderne denne ferie på nationalt plan. Fejringen foregår traditionelt med en parade gennem hvert byområde med et hornorkester i forgrunden. Ryttere på islandske heste går ofte forud for orkesteret, og flagbærere fra den islandske spejderbevægelse følger traditionelt efter orkesteret. Efter paraden holdes flere taler ude i det åbne, herunder en fra Fjallkonan (oversat: bjergkvinden), klædt i Skautbúningur (en særlig dragt), der reciterer et digt. Hun repræsenterer den islandske nations og den islandske naturs stærke ånd; dette er på mange måder en arv fra den romantiske periode, der eksisterede, da de første skridt mod uafhængighed blev taget. Efter taler af andre embedsmænd er forbi, finder en mindre formel fest sted med musikere, der underholder publikum, børnene spiser slik i store mængder, og gasfyldte balloner slippes fri af deres ejere og flyver mod himlen. 

Det er også noget traditionelt at forvente regn på denne dag, især i det sydvestlige Island.

Eksterne henvisninger 

Nationaldag
Nationaldage
Agerkær

Agerkær var et højhus (bygget 1954) i Rødovre. Sammen med det nærvedliggende søsterhus Ruskær (bygget 1956) blev begge huse revet ned 13. maj 2012 efter frygt for nedstyrtning ved storm. De to højhuse er populært blev kaldt "Møghusene".

Statens Byggeforskningsinstitut afviste i 2007, at husene var i fare for at styrte ned i en storm. 
Samme konklusion nåede ingeniørfirmaet Rambøll frem til i en rapport, betalt af Rødovre Kommune.

Kilder/referencer

Eksterne henvisninger
 Youtube: Nedrivningen på video
 Sprængning i Rødovre udløste 'mini-jordskælv'. "Geus målte rystelser svarende til 0,5 på richterskalaen, da de 24.000 ton tunge højhuse Agerkær og Ruskær i går blev sprængt i stykker." Ing.dk, 14. maj 2012.

Nedlagte bygninger, konstruktioner og anlæg i Danmark
Bygninger, konstruktioner og anlæg i Rødovre Kommune
Critical Ecosystem Partnership Fund

Critical Ecosystem Partnership Fund (CEPF) eller Fonden for partnerskab om kritiske økosystemer er et globalt program, som skaffer midler og teknisk bistand til ikke-statslige organisationer (NGOer) og andre partnere fra den private sektor med det formål at beskytte afgørende vigtige økosystemer. Organisationen koncentrerer sig om biodiversitetsmæssige hotspots, som er de biologisk mest rige, men også de mest truede på kloden. I juni 2007 havde CEPF givet støtte til flere end 1.000 private grupper, der arbejder lokalt for at bevare hotspots i Afrika, Asien og Latinamerika. CEPF er et fællesinitiativ, opbygget af Global Environment Facility, John D. and Catherine T. MacArthur Foundation, Agence Française de Développement, Conservation International, den japanske regering og Verdensbanken.

Arbejdsform 
Fonden arbejder på disse områder:
 Indentificering af biodiversitets-hotspots i udviklingslande og lande med voksende økonomier.
 Styring af regionale investeringsstrategier i samarbejde med de interesserede parter.
 Direkte kontakt til private grupper for at opbygge vigtige pressionsgrupper for bevaring sammen med partnere i regeringerne.
 Oprettelse af brugbare fællesskaber mellem forskellige grupper ved at kombinere deres evner og undgå overlappende indsats.
 Frembringelse af resultater gennem et stadigt udvidet netværk af partnere, der arbejder sammen om fælles mål.

Fondens arbejdsgruppe har identificeret 34 økosystemer, der er afgørende vigtige. Siden sin start i 2000 har fonden støttet private projekter med beløb på mellem 3.000 og 400.000 USD. Donationerne bliver ansøgt af lokalt aktive grupper, og de har en maksimal løbetid på fem år.

Noter 

Miljøorganisationer
Malexander

Malexander er en by i Boxholms kommun i Östergötlands län, Sverige. Byen, som ligger ved søen Sommen, har en anløbsbro som blandt andet bruges af dampskibet S/S Boxholm II.

Den 28. maj 1999 blev Mordene i Malexander begået.

Henvisninger 

 Information om demografin på Statistiska centralbyrån webside
 Officiell webside

Byer i Östergötlands län
HAL 9000

HAL 9000 er rumskibscomputeren i rumskibet Discovery i romanen 2001: A Space Odyssey af Arthur C. Clarke og filmen Rumrejsen år 2001 af Stanley Kubrick, samt efterfølgende bøger og film.

HAL byggedes af Dr. Chandra og bygger på avanceret kunstig intelligens. HAL er den som styrer rumskibet Discovery og styrer al anden funktion i samme. For at kommunikere med HAL kan astronauterne ombord enten anvende almindelige tastaturer og monitorer – eller de kan samtale med HAL, hvorved denne svarer dem gennem højttaler. Dels giver astronauterne kommandoer og får oplysninger fra HAL på denne måde, men i og med HALs gode formåen at forstå komplekse betydninger og at emulere den menneskelige måde at udtrykke sig på, kan besætningen føre selv sociale diskussioner med HAL. HAL taler med en rolig, noget syntetisk stemme (som i filmene tilhører Douglas Rain). Overalt på hele Discovery findes videokameraer monterede, som gør at HAL kan se alt som foregår ombord.

På rumskibets vej gennem solsystemet rammes HAL, på grund af tvetydige instruktioner i måden som rumskibets opgave defineredes på (noget som afsløres i den anden bog/film), af noget som kan ligne et nervesammenbrud og begynder at slå skibets besætning ihjel.

I filmene repræsenteres HAL til en stor del af sine kameraer. Mod slutningen af den første bog/film (2001) lykkes det astronauten David Bowman at komme ind i HALs kontrolcenter for at slukke for HAL og selv overtage styringen af rumskibet. Det viser sig da at HAL er opbygget af modulære krystalblokke, som i efterfølgeren viser sig at være omprogrammerbare.

Parodier på HAL 9000 figurerer i både Simpsons og Futurama.

HAL og SAL 
I bogen 2010: Odyssey Two dukker en computer som ligner HAL 9000 – og kaldet SAL 9000. SAL 9000 har en kvindelig stemme som bryder på hindi, en accent hun har fået efter sin nærmeste arbejdskammerat Dr. Chandra.

Hun er HAL 9000s tvilling og placeret på jorden. I filmen 2010: The Year We Make Contact portrætteres hun via stemme af Candice Bergen.

Kilder/referencer 

Science fiction
Filmfigurer
Kunstig intelligens
Boksning under sommer-OL 1964

Boksning under Sommer-OL 1964 i Tokyo blev afviklet fra den 11. til den 23. oktober 1964 på Korakuen Isstadion.

I alt 269 boksere var tilmeldt. Som ved Sommer-OL 1960 i Rom kæmpede bokserne i 10 vægtklasser.

Bedste nationer blev Sovjetunionen (3 guld, 4 sølv og 2 bronze), Polen (3 guld, 1 sølv og 3 bronze) og Italien (2 guld og 3 bronze). De amerikanske boksere skuffede med kun 1 guldmedalje og 3 bronzemedaljer, hvilket dog var tilstrækkeligt til at gøre USA til fjerdebedste nation.

På trods af de politiske spændinger mellem Vest-Tyskland og DDR stillede de to stater med et fælles hold, og Tyskland var således repræsenteret som én nation.

Val Barker trofæet blev givet til Valeri Popenchenko (USSR), der vandt guld i mellemvægt. Sværvægtsklassen blev vundet af den senere professionelle verdensmester i sværvægt Joe Frazier.

Danske deltagere 
Fra Danmark deltog 4 boksere, der dog ikke opnåede medaljer.
 Børge Krogh (letvægt) deltog for anden gang i den Olympsike bokseturnering, men tabte igen sin første kamp, da han med dommerstemmerne 4-1 tabte til Philipineren Rodolfo Arpon. 
 Preben Rasmussen (let-weltervægt) tabte 1. kamp mod ghaneseren Eddie Blay med dommerstemmerne 5-0. Blay vandt bronze i turneringen, og blev senere succesfuld professionel, og opnåede i sin professionelle karriere at stoppe bl.a. Jørgen Hansen.
 Hans-Erik Pedersen (weltervægt) vandt sin første kamp, da modstanderen Boniface Hie Toh fra Elfenbenskysten blev diskvalificeret i første omgang. I turneringens næste runde blev Hans-Erik Pedersen dog stoppet i 3. omgang af Issaka Dabore fra Niger. 
 Tom Bogs (letmellemvægt) vandt sin første kamp på RSC i 1. omgang over Bai Sun Chen fra Taiwan, men blev i næste kamp stoppet af en øjenskade efter blot 58 sekunders boksning mod nigerianeren Nojim Maiyegun, der siden vandt bronze.

Medaljer

Fluevægt (51 kg) 

Der deltog 28 boksere fra 28 nationer i fluevægt.

Bantamvægt (54 kg) 

Der deltog 32 boksere fra 32 nationer i bantamvægt.

Fjervægt (57 kg) 

Der deltog 32 boksere fra 32 nationer i fjervægt.

Letvægt (60 kg) 

Der deltog 34 boksere fra 34 nationer i letvægt.

Letweltervægt (63,5 kg) 

Der deltog 35 boksere fra 35 nationer i letweltervægt.

Weltervægt (67 kg) 

Der deltog 30 boksere fra 30 nationer i weltervægt.

Letmellemvægt (71 kg) 

Der deltog 25 boksere fra 25 nationer i letmellemvægt.

Mellemvægt (75 kg) 

Der deltog 20 boksere fra 20 nationer i mellemvægt.

Letsværvægt (81 kg) 

Der deltog 19 boksere fra 19 nationer i letsværvægt.

Sværvægt (+81 kg)

Semifinaler 
  Hans Huber  def.  Giuseppe Ros , 4–1 (59-59, 58-59, 60-58, 59-57, 59-58)
  Joe Frazier  def.  Vadim Yemelyanov , rsc 2. omgang (1:59)

Finale 
  Joe Frazier  def.  Hans Huber , 3–2 (60-58, 58-60, 59-60, 60-58, 60-58)

Der deltog 14 boksere fra 14 nationer i sværvægt.

Kilder 
 Officiel rapport fra legene p. 185ff

Eksterne henvisninger 
 Joe Frazier vinder semifinalen i sværvægt over Yemelyanov

 
Boksning i Japan
The Burning Red

The Burning Red er et album udgivet af Groove metal-bandet Machine Head.

Numre 

Nu-metalalbum
Machine Head-album
Carina-effekten

Carina-effekten er et udtryk, der henviser til en samfundstilstand, hvor kontanthjælpsmodtagere har det samme som, eller mere end, beskæftigede personer i indkomst og disponibel kapital. Begrebet opstod af en debat imellem Joachim B. Olsen og Özlem Cekic i 2011.

Udtrykket er blandt andet anvendt af professor på Institut for Politik og Samfund på Aalborg Universitet, Jørgen Goul Andersen, i forbindelse med offentliggørelsen af en undersøgelse fra LO's Ugebrevet A4 om synet på, hvor høj en ydelse for eksempel kontanthjælpsmodtagere skal modtage.

Udtrykket stammer fra en debat mellem Özlem Cekic fra SF og Joachim B. Olsen fra Liberal Alliance. Carina har via sin kontanthjælp, boligsikring og børnepenge en samlet månedlig indkomst på 15.728 kr. Inkomsten var knap 3000 højere end den fattigdomsgrænsen brugt af OECD, Det Økonomiske Råd og Arbejderbevægelsens Erhvervsråd. Kvinden med det opdigtede navn Carina blev kendt som Fattig-Carina.

  
Den første registrerede anvendelse af ordet stammer fra Jens Overgaard Bjerre den 14. januar 2012 i en debat på dagbladet Informations hjemmeside, hvor han fremstillede det således:
"Carina-effekten i de fattige lag: En enlig mor har, med børnebidrag, børnecheck, børnetilskud og boligsikring, mere end hun ville have sammen med en lavtlønnet eller arbejdsløs mand" 
Udtrykket blev skabt efter, at kontanthjælpsmodtageren Carina den 28. november 2011 havde medvirket i et TV-indslag, hvor det kom frem, at hun havde omtrent samme rådighedsbeløb som en lavtlønnet lønmodtager. Dette udløste mange læserbreve med kritik af de sociale ydelsers størrelse og udformning.

Se også 
 Dovne Robert

Referencer

Eksterne henvisninger 
 "Forældreansvarsloven lader fædrene i stikken" (Information, 13. januar 2012)
 Jørgen Skadhede: "Massiv støtte til reform af førtidspension og fleksjob" (Altinget, 12. april 2012)
 Debatten på YouTube

Offentlig økonomi
Sortkrage

Sortkrage (Corvus corone) er en stor spurvefugl, der dels er udbredt i Vesteuropa og dels i Asien, adskilt af udbredelsesområdet for den nære slægtning gråkragen. Arten er næsten altædende og lever f.eks. af smådyr som orme og insekter samt større dyr som ådsler og fugleunger. Den er ligesom mange andre kragefugle meget social og kan færdes i store flokke uden for yngletiden samt overnatte i fællesskab.

Kendetegn 
Sortkragen er helt sort, i solskin svagt glinsende.

Forveksling 
Sortkrage ligner råge, men adulte råger har et nøgent, lyst parti ved næbroden. Unge råger mangler dette lyse parti indtil vinterens slutning, men da kan sortkragen kendes på, at overnæbbet er krumt og på at næbbet ikke er så slankt som rågens. Desuden er issen fladere, mens der ofte er antydningen af en top hos rågen.

Fra den betydeligt større ravn kendes sortkragen på en anden hovedprofil på grund af det mindre kraftige næb. Desuden er halen lige afskåret, mens den er kileformet hos ravnen.

Udbredelse 
Arten yngler i to adskilte områder, nemlig både det vestlige og centrale Europa (underarten corone) og i det østlige Asien, hvor bestanden henregnes til underarten orientalis, men denne er muligvis en selvstændig art.

I Danmark er sortkragen almindelig i Sønderjylland og på øerne syd for Fyn og Sjælland. Den kan ses i resten af landet, men desto sjældnere jo længere man kommer mod nord. I 2000 blev bestanden anslået til 2.500-5.000 ynglepar.

Gråkrage 
Sortkrage er nært beslægtet med gråkrage og tidligere betragtede man dem som værende to underarter af samme art, men nyere undersøgelser påviser, at de to underarter er så forskellige, at de bør opfattes som hver deres art. I de områder hvor de to former overlapper, hybridiserer de og danner mellemformer, hvilket har bidraget til forvirringen, om de skulle betragtes som arter eller underarter.

Noter

Kilder/Henvisninger 
 Benny Génsbøl, Nordens fugle - en felthåndbog, 1987. .
 DOF's beskrivelse af sortkragen

Fugle fra Eurasien
Krager
Giulio Angioni

Giulio Angioni (født 28. oktober 1939 i Guasila, Sardinien, død 12. januar 2017 i Cagliari) var en italiensk forfatter og antropolog.

Giulio Angioni var sammen med Maria Giacobbe, Sergio Atzeni, Luciano Marrocu og mange andre, en af de mest berømte forfattere af den nye litteratur fra Sardinien, siden den forrige generation af forfattere som Grazia Deledda, Emilio Lussu, Giuseppe Dessì, Gavino Ledda, Salvatore Satta.

Blandt de mange romaner af Giulio Angioni, betragtes disse som de bedste: Le fiamme di Toledo (Toledos flammer), Assandira, Il sale sulla ferita (Salt i såret) og Doppio cielo (Dobbelt Himmel).

Forfatterskab 

 L'oro di Fraus, Editori Riuniti 1988, roman
 Il sale sulla ferita, Marsilio 1990, Il Maestrale 2010, roman, Premio Viareggio finalist 1990
 Una ignota Compagnia, Feltrinelli 1992, (Il Maestrale 2007), Premio Viareggio finalist 1992
 La Casa della Palma, Avagliano 2000, roman
 Millant'anni, Il Maestrale 2002, noveller
 Il Mare intorno, Sellerio 2003, noveller
 Assandira, Sellerio 2004), roman
 Alba dei giorni bui, Il Maestrale 2005, 2009), roman, Premio Dessì 2005
 Le fiamme di Toledo, Sellerio 2006, roman, Premio Mondello 2006
 La pelle intera, Il Maestrale 2007, roman
 Afa, Sellerio 2008, roman
 Tempus, CUEC 2008, digte
 Gabbiani sul Carso, Sellerio 2010, roman
 Doppio cielo, Il Maestrale 2010, roman
 Il dito alzato, Sellerio 2012, varia
 Cartas de logu: scrittori sardi allo specchio, CUEC 2007.
 Gabbiani sul Carso, 2010
 Doppio cielo, 2010
 Sulla faccia della terra, 2015

Litteratur 
 A. M. Amendola, L'isola che sorprende. La narrativa sarda in italiano (1974-2006), Cagliari, CUEC 200, 160-179.
 E. Hall, Greek tragedy and the politics of subjectivity in recent fiction, "Classical Receptions Journal", 1 (1), 23-42, Oxford University Press, 2009.
 C. Lavinio, Narrare un'isola. Lingua e stile di scrittori sardi, Roma, Bulzoni, 1991, 151-171.
 F. Manai, Cosa succede a Fraus? Sardegna e mondo nel racconto di Giulio Angioni, Cagliari, CUEC, 2006.
 M. Marras, Ecrivains insulaires et auto-représentation, "Europaea", VI, 1-2 (2000), 17-77.
 A. Ottavi, Les romanciers italiens contemporains, Paris, Hachette, 1992, 142-145.
 L. Schröder, Sardinienbilder. Kontinuitäten und Innovationen in der sardischen Literatur und Publizistik der Nachkriegszeit, Bern, Peter Lang 2000.
 B. Wagner, Sardinien, Insel im Dialog. Texte, Diskurse, Filme, Tübingen, Francke Verlag 2008.

Eksterne henvisninger 
 Sardegna Digital Library  

Romanforfattere fra Italien
Novelleforfattere fra Italien
Essayister fra Italien
Antropologer fra Italien
Sardinien